༄༅། །རྒོལ་ངན་འཇོམས་པ་ལུང་རིགས་ཉི་མའི་སྣང་བ་ཞེས་བྱ་བ་བཞུགས་སོ།།
ན་མོ་གུ་རུ་ཡ་མཱནྟ་ཀཱ་ཡ། སྟང་ཟིལ་བརྩེགས་པ་འཚེར་བྱེད་ནི། །རབ་བརྗིད་བྲང་སྐྱེས་ཀྱིས་
འཁྱུད་པའི། །ལྔ་པའི་བདག་པོ་མཐར་བྱེད་ཁྱོད། །དུས་ཀུན་བདག་གི་དཔལ་དུ་ཤར། །རྒྱུད་ཀྱི་
དགོངས་པ་ཆེས་བརླིང་བའི། །མཁས་པའི་སྤྱོད་ཡུལ་ཉིད་གྱུར་ཀྱང༌། །བླུན་པོ་གང་ཞིག་འཁྲུལ་
བའི་བློས། །ལེགས་པར་འདྲེན་པ་འགའ་མེད་དམ། །ངེས་གསང་རྡོ་རྗེ་ཐེག་པའི་ལམ། །རྟོག་
གེའི་གཞལ་བྱ་ཡིན་བརླམས་ནས། །རྐང་དྲུག་མཆུ་ཡི་རོལ་རྩེད་ཀྱིས། །གདེངས་ཅན་མཐར་
བྱེད་ཤ་ཐང་ངོ༌། །རྒྱུད་ལུང་མན་ངག་ཆུ་གཏེར་ཆེར། །བློ་གྲོས་རི་དབང་གིས་བསྲུབས་
པའི། །ལེགས་བཤད་ཉི་མའི་དོ་ཤལ་འདིས། །རྨོངས་མུན་རྨིང་མེད་མ་བྱས་སམ། །སྔོན་བྱོན་
མཁས་མང་ཚ་ཟེར་ཅན། །ཞི་བ་ནུབ་རིར་གཞོལ་བའི་དུས། །ལྟས་ངན་འདབ་ཆགས་ལ་ལ་
དག །ལོག་རྟོག་སྨྲེ་སྔགས་འོ་དོད་འབོད། །འོན་ཀྱང་འགྲོ་སོགས་བསོད་ནམས་མཐུས། །རྒོལ་
ངན་སྔོ་བསང་མ་གཞོམ་ཞིང༌། །ལེགས་པའི་སྣང་བ་ཀུན་སྤེལ་བའི། །འཁྲུལ་འཇོམས་མེ་སྦྱིན་
289

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
དབང་པོ་ཤར། །འཇམ་དཔལ་གཤིན་རྗེའི་གཤེད་རིགས་གསུམ་འདུས་པའི་བདག་ཉིད་ཀྱི་ཁྲོ་ཆུ་
དུག་གདོང་ནག་པོའི་རྒྱུད་འགྲེལ་མན་ངག་དང་བཅས་པར་སྔོན་བྱོན་མཁས་པའི་དབང་པོ་གསང་
བ་རིག་པ་འཛིན་པ་མང་དག་གིས་ཉན་བཤད་ཀྱིས་གཏན་ལ་ཕབ་ཅིང་། བསྙེན་སྒྲུབ་ལས་
གསུམ་གྱི་སྒོ་ནས་ཕྲིན་ལས་རྣམ་པ་བཞི་མཐར་ཕྱིན་པར་མཛད་པའི་བཤད་པའི་སྲོལ་དབང་ལུང་
ལག་ལེན་བརྒྱུད་པ་ནས་བརྒྱུད་པའི་བར་དུ་ཟམ་མ་ཆད་ཅིང་། མི་བར་ཁྱིས་མ་ཆོད་པ་ཁོ་ནར་
གྱུར་པས་ཡིན་མིན་གྱིས་སྟངས་གཅོད་དང་གྱ་ཚོམ་བརྟག་དཔྱད་ཀྱི་གནས་སུ་ནམ་ཡང་མ་གྱུར་
མཽད། འོན་ཀྱང་སྙིགས་མ་ལྔ་བདོ་བའི་གང་ཟག་ལས་ངན་གྱི་རྣམ་པར་སྨིན་པ་ལ་ལོངས་སྤྱོད་ཅིང་
དུག་ལྔ་མེ་ལྟར་འབར་བས་ངེས་པའི་ལུང་རྣམས་ལོག་པར་བཀྲལ་ཞིང་། མངོན་པའི་ང་རྒྱལ་ཅན་
གསང་ཆེན་རྡོ་རྗེ་ཐེག་པའི་ལམ་སྲོལ་ལ་མ་སྦྱངས་ཤིང་བསྐྱེད་རྫོགས་ཀྱི་གནས་ལ་བློ་རྨོངས་
པ། བསྙེན་སྒྲུབ་ཆུ་ཚོད་གཅིག་གི་ཡུན་ཙམ་ཡང་མ་སྦྱངས་ཤིང་དམ་ཚིག་ལ་སྤང་བླང་གང་ཡང་མི་
བྱེད་པའི་སྐྱེ་བོ་ཕལ་མོ་ཆེས་ངག་འཁྱལ་སྨྲ་བའི་དུས་འདིར། རྒྱུད་དོན་གྱི་གནས་ལ་འཁྲུལ་བ་
290

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ལས་ཀྱང་ཆེས་འཁྲུལ་བའི་རང་བཟོ་ཧམ་སྟོབས་ཀྱི་སྤྱི་བརྟོལ་གྱི་དྲིས་ལན་རྒྱུད་དོན་གསལ་བར་
བྱེད་པ་ཞེས་སྨན་གདོང་རྒྱུད་གསུམ་གྱི་དོན་རྣམ་པར་འཁྱམས་ཤིང་ལེགས་བཤད་ཀྱི་ཆ་ཙམ་ཡང་
མེད་པའི་བབ་ཅོལ་གྱི་དཔེ་འཁྱར་ཞིག་ཕྱོགས་འདིར་ལྷགས་སོ། །ཚུལ་དེ་ལྟ་བུ་བརྗོད་བྱ་རྗོད་
བྱེད་གཉིས་ཀ་གྲོང་པའི་བྱིས་པ་བཙས་མ་ཐག་པའི་ངག་ལྟར་གྱུར་པས་གང་བདེར་བཞག་ཀྱང་
ཆོག་མོད།
འོན་ཀྱང་རྒོལ་ངན་ཚུལ་དང་མི་མཐུན་པ་དག་གནས་ལྔ་སྨྲ་བ་རྣམས་ཀྱིས་རིག་ལམ་
དུ་མའི་སྒོ་ནས་ཚར་གཅོད་པའི་འོས་སུ་གྱུར་པ་དག་ལ་འདི་སྐད་སྨྲའོ། །ཚུལ་དེ་ལྟ་བུ་དགག་པ་ལ་
གཉིས། རྗོད་བྱེད་ལ་དགག་པ། བརྗོད་བྱ་ལ་དགག་པའོ། །དང་པོ་ལ་གསུམ་མིང་ཚིག་ཡི་
གེའོ། །དང་པོ་ལ་བརྗོད་པའི་ཡུལ་དུ་གྱུར་ཅིང་ལུང་དུ་སྟོན་པའི་ངག་ཐམས་ཅད་བརྡ་སྤྲོད་པའི་
གཞུང་ལུགས་ལ་ལྟོས་དགོས་ལ། དེའང་ལང་གཤེགས་ལས། མིང་དུ་གདགས་པ་མ་མཛད་
ན། །འཇིག་རྟེན་གསུམ་པོ་འདི་དག་ནི། །སྨག་རུམ་མུན་པ་ཉིད་ཡིན་ཕྱིར། །མགོན་པོས་མིང་དུ་
གདགས་པར་མཛད། །ཅེས་གསུངས་པས། དྲིས་ལན་འདི་ལ་བརྗོད་གཞིར་གྱུར་པའི་རང་
291

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
བཞིན་དང་རྐྱེན་དང་རྣམ་འགྱུར་གསུམ་ལས། ཚོགས་པ་དང་སོ་སོར་གྱུར་པའི་མིང་གི་གནས་
རྣམས་ལ་རྣམ་པར་འཁྱམས་པའི་གྲོང་ཚིག་ལ་ཞེན་པའི་གནས་བརྗོད་ལས་འདས་པ་དག་
མཆིས། དཔེར་ན་མིག་སྨན་ཞེས་པ་ནི། སྐབས་ཐོབ་ཀྱི་དབང་གིས་ཁ་དོག་སོ་སོར་འཆད་པ་
ལ། ཁོའི་ཞེ་འདོད་ནག་པོ་ཁོ་ནར་བློ་རྩེ་གཏད་པ་དང་། གཞན་ཡང་མཆོད་བརྗོད་དེ་ལྷུག་པར་
བཤད་ལ། ཁ་དོག་ནག་པོ་བརྩེགས་པའི་རི་རབ་ཀྱི་བསྐལ་པའི་མེ་དཔུང་གི་གོས་གྱོན་ནང་འཇམ་
དཔལ་གཤིན་རྗེ་དང་མཚུངས་སོ་ཞེས་བཤད་མོད། འཇམ་དཔལ་གཤིན་རྗེ་ནི་ཆོས་ཀྱི་སྐུ་ལས་
མ་གཡོས་བཞིན་དུ་གཟུགས་སྐུས་འགྲོ་བའི་དོན་དུ་སྐུ་སྤྲུལ་པ། མཚན་དཔེའི་རྒྱན་ལྡན་ཐུ
རྗེའི་མངའ་བདག་ཡོན་ཏན་བགྲང་ལས་འདས་པའི་བདག་ཉིད། རྟེན་དང་བརྟེན་པར་བཅས་པའི་
དཀྱིལ་འཁོར་གྱི་འཁོར་ལོའི་བདག་ཉིད་ཡིན་པ་ལ། རི་ནག་པོ་མེའི་གོས་གྱོན་པ་དང་མཚུངས་
སྦྱོར་ཡང་སྙན་ངག་གི་སྐྱོན་ཁོ་ནར་འགྱུར་ལ། ཡང་ཁྱོད་ཀྱི་ཞེ་འདོད་སྙན་ངག་མཁན་ལ་བཀག་པ་
མཽད་པར་སེམས་ནའང་། ཇི་སྐད་དུ། འདྲ་བའི་ཕྱིར་ན་དངོས་མ་ཡིན། །མི་འདྲ་བ་ལ་དཔེ་མ་
292

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
གྲུབ། །ཅེས་བཤད་པས་སོ། །དེས་ན་དེ་འདྲ་བའི་མིང་ལ་རྨོངས་པས་གཞན་པའི་ལེགས་བཤད་
ཅིའི་ཕྱིར་འབྱུང་། གཉིས་པ་ནི། ཚིག་ཅེས་བྱ་བ། དབྱེ་བའི་མཐར་རྐྱེན་སྦྱོར་བ་དང་མིང་མཐར་
རྐྱེན་སྦྱར་བ་ལ་འབྱུང་སྟེ། བརྒྱད་སྟོང་པའི་འགྲེལ་ཆེན་ལས། ཚིག་གང་ཞེ་ན། ཏིང་ངའི་མཐའ་
ཅན་དང་སུ་སའི་མཐའ་ཅན་ནོ། །ཞེས་ཏེ་སོགས་ཀྱི་རྐྱེན་བརྒྱ་དང་བརྒྱད་ཅུར་སྦྱར་བའམ། ཡང་
ན་རྟགས་ཀྱི་དོན་གྱི་ཚིག་ལ་རྣམ་དབྱེ་དང་པོའི་བོད་པ་ལ་འོང་ངོ། ལྷག་མ་རྣམས། ལས། བྱེད་
པ། ཡང་དག་པ་རབ་ཏུ་སྦྱིན་པ། ངེས་པར་ཀུན་སྦྱིན་པ་བདག་པོ་ལ་སོགས་པ་གཞི་རྣམས་
ལའོ། །ཞེས་བཤད་པ་ལས། དྲི་ལན་འདི་ལ་མཆན་བུ་བཏགས་པ་ཡོད་པ་ལྟར། རྣམ་དབྱེ་
དགོས་པར་ཆད་པ་དང་། མི་དགོས་པར་ལྷག་པ་སོགས་ཆེས་ནོངས་སོ། གསུམ་པ་ནི། སུམ་ཅུ་
པ་ལས། བསླབ་པ་ཀུན་གྱི་གཞི་འཛིན་ཅིང༌། །རིག་བྱེད་སྨྲ་བ་རྣམས་ཀྱི་རྒྱུ། །མིང་ཚིག་བརྗོད་
པ་ཀུན་གྱི་གཞི། །ཡི་གེའི་སྦྱོར་བ་བཤད་པར་བྱ། །ཞེས་གསུངས་པས། རྒྱལ་བའི་གསུང་རབ་
དགོངས་འགྲེལ་དང་བཅས་པ་ལྟ་ཞོག །ཐ་ན་གྲོང་ཚིག་ཙམ་ཡང་ཡི་གེའི་སྦྱོར་བ་ལ་མ་བརྟེན་པར་
293

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
མི་འབྱུང་ན། དྲིས་ལན་འདིར། རྐྱང་པ། ཕུལ་བྱེད། མགོ་ཅན། མཐའ་ཅན། ཚིག་ཕྲད་ལ་
སོགས་པ་སྐབས་དོན་སོ་སོར་དགོས་གལ་ཆེ་བ་རྣམས་ནི། སུམ་རྟགས་སྨྲ་སྒོ་མཚོན་ཆ། ཡི་གེའི་
མདོ། རྟགས་ཀྱི་བསྟན་བཅོས་སོགས་ལེགས་བཤད་ཀུན་དང་རྒྱབ་ཕྱོགས་པ་ཉི་མ་དང་མུན་པ་
ལྟར་རམ།
སྦྲུལ་དང་གླ་རྩིའི་དྲི་ལྟར་གྱུར་པའང་སོ་སོའི་མཆན་བུས་གསལ་བར་ཕྱེ་བ་ལས་
རྟོགས་པས་གཡར་ཚ་བར་མ་གྱུར་ཏམ། གཉིས་པ་བརྗོད་བྱ་དགག་པ་ལའང་གསུམ། ལུང་
དང་། རིག་པ། གཏན་ཚིག་གིས་དགག་པའོ། །དང་པོ་ནི། ཁྱོད་ཀྱི་ཞེ་འདོད་འཁྲུལ་བའི་ཚིག་
གིས་དྲངས་པའི་ངག་འཁྱལ། རྩ་རྒྱུད་ཟླ་གསང༌། བསྡུས་རྒྱུད་སྨན་གདོང༌། བཤད་རྒྱུད་ཁ་ཐུན་
ཞེས་གྱ་ཚོམ་བྱས་པར་བརྟག་ན། ཁྲོ་ཆུའི་རྩ་རྒྱུད་ཟླ་གསང༌། བཤད་རྒྱུད་ཁ་ཐུན་ཞེས་པ། རྡོ་རྗེ་
འཆང་འཇམ་དཔལ་གཤིན་རྗེ་ཤཱཀྱ་སེང་གེ་སོགས་ནས་ད་ལྟའི་བར་གྱི་བརྒྱུད་པ་འདི་ལ་མ་གྲགས་
ཤིང་། དེ་ལས་གཞན་པའི་ལུགས་ནི་ཁྱད་ཆོས་ཡིན་སྲིད་དོ། །དེའང་བདག་བསྐྱེད་ལ་སྨན་གདོང་
རྩ་རྒྱུད་ལེའུ་སོ་ལྔ་པའི་ལེའུ་བཅུ་པར།། བདག་ཉིད་ལས་ཀྱི་གཤིན་རྗེ་སྐུ་མདོག་དམར་ནག་མེ་
294

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ལྟར་འབར་བ། ཞེས་པ་ནས། ཁོག་པར་སྲིད་པ་གསུམ་པོ་ཡོད་པར་བསམ། ཞེས་པའི་བར་
གྱིས་བདག་བསྐྱེད་གཙོ་བོར་བསྟན་པ་ཙམ་ལས། རྩ་རྒྱུད་དུ་འཁོར་གྱི་གཤིན་རྗེ་སྡེ་དྲུག་གི་ཞལ་
ཕྱག་དངོས་བསྟན་མ་བཤད་ལ། སྨན་གདོང་མན་ངག་གྱི་རྒྱུད་ལེའུ་དགུ་པའི་ལེའུ་ལྔ་
པར། བདག་ཉིད་ལས་ཀྱི་གཤིན་རྗེའི་གཤེད། །འཇིགས་རྔམ་ཁྲོ་བར་རབ་བསྒོམས་ཤིང༌། །སྐུ་
གསུང་ཐུགས་ཡོན་ཕྲིན་ལས་དང༌། །གཉིས་མེད་སྤྲུལ་པ་སྡེ་དྲུག་བཤད། །ཞལ་གཅིག་ཕྱག་
གཉིས་དགྲ་སྟ་དང༌། །ཙིཏྟ་ཐོགས་པའི་རྣམ་པ་ཅན། །སྐུ་སྨད་ཕུར་བུ་རྡོ་རྗེའི་འདབ། །འབར་
བཅས་སྐུ་ནི་གསལ་བར་བསྒོམ། །མདུན་དུའང་དེ་འདྲ་གསལ་བསྐྱེད་ལ། །ཞེས་བཤད་པ་
ནས།
བདག་མདུན་གཉིས་ཀར་སྡེ་དྲུག་ཞལ་གཅིག་ཕྱག་གཉིས་སུ་བསྐྱེད་པ་ཆེས་གསལ་བར་
གསུངས་ཤིང༌། སྨན་གདོང་ཕྱི་མའི་རྒྱུད་ལེའུ་ཉེར་གཅིག་པའི་ལེའུ་ལྔ་པ་དང་བཅུ་གསུམ་
པར། གཙོ་བོའི་ཞལ་གསུམ་ཡུམ་དང་སྦྱོར་ཞིང༌། སྡེ་དྲུག་ཞལ་གཅིག་ཕྱག་གཉིས་པ་ལ་ཡ་མ་རཱ་
ཛ་ཆུ་སྲིན་གྱི་ཞལ་ཅན་དང༌། སྤྱི་གཤེད་དུག་གསུམ་ཁྲོས་པ་ཞལ་གསུམ་ཕྱག་དྲུག་པར་བཤད་
295

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
པས། དེ་ལྟར་སྨུན་གདོང་རྒྱུད་གསུམ་ལས་དེ་ལྟར་བཤད་པར། རྒོལ་བ་པོ་རྣམས་ནི་ཆེས་ཆེར་
ནོངས་སོ།
།ཁ་ཅིག་ནི་སྨན་གདོང་རྩ་རྒྱུད་ཙམ་ལས་མན་ངག་གི་རྒྱུད་དང་བཤད་རྒྱུད་གཉིས་མ་
མཐོང་བར་ཟད་ལ། དངོས་བསྟན་རྒྱུད་གསུམ་ནས་ཚུལ་འདི་ལྟར་གསལ་བར་བཤད་པ་དོར་
ནས྄།
མན་ངག་དང་ཡིག་ཆུང་དང་ཡང་ཡིག་དང་ཤོག་དྲིལ་སོགས་ཁ་ཅིག་ལ་བཤད་དོ། །ཞེས་
པ་ནི། རྗེ་འཇིག་རྟེན་མགོན་པོས། བཀའ་དང་འགལ་བའི་ཉམས་མྱོང་ལོག་རྟོག་ཏུ་གསུངས་
པའི་ཕྱིར་རོ། །གཉིས་པ་རིག་པས་དགག་པ་ལའང༌། ཁྱོད་ཀྱི་ཞེ་འདོད་སྡེ་དྲུག་གཙོ་བོའི་སྤྲུལ་པ་
ཡིན་པས་ཞལ་གསུམ་ཕྱག་དྲུག་ཏུ་འདོད། བ་སྤུའི་གསེབ་ནས་རང་འདྲའི་སྤྲུལ་པ་འགྱེད། ཅེས་
པས་ཀྱང་སྡེ་དྲུག་གཙོ་བོ་དང་འདྲ་བར་འདོད་པ་སོགས་མང་དུ་སྣང་མོད། ཚུལ་དེ་ནི་སྤྱིར་བཏང་
གཙོ་བོའི་སྤྲུལ་པ་ཡིན་ནོ་ཅོག་གཙོ་བོ་དང་འདྲ་དགོས་པར་རྒྱུད་གང་གི་དགོངས་པར་ཡང་མི་འགྲོ་
སྟེ། དུས་ཀྱི་འཁོར་ལོ། བདེ་དགྱེས། འཇིགས་གསང་སོགས་ཀྱི་འཁོར་རྣམས་གཙོ་བོའི་སྤྲུལ་
པར་བཤད་ཀྱང་ཞལ་ཕྱག་མི་འདྲ་བ་ཆེས་མང་བ་དང༌། དགྱེས་རྡོར་ལྷ་མོ་བརྒྱད་སོགས་གཙོ་བོ་
296

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ཡབ་ཡུམ་གྱི་མངལ་འབྱིན་བྱས་པའི་འཁོར་རྣམས་དང་། ཡང་གཙོ་བོ་ཡབ་ཡུམ་གྱི་ཐུགས་ཀ་ནས་
སྤྲོས་པའི་འཁོར་རྣམས་ཞལ་ཕྱག་མི་འདྲ་བ་ཁོ་ན་མང་ཞིང་། མགོན་པོ་ཕྱག་བཞི་པའི་སྐུ་གསུང་
ཐུགས་ཀྱི་སྤྲུལ་པ་བྱ་རོག་གདོང་གསུམ་ཡང་གཙོ་བོ་དང་ཞལ་ཕྱག་འདྲ་མིན་དང་། གཤིན་རྗེ་ཚེ་
བདག་གི་སྐུ་གསུང་ཐུགས་སྤྲུལ་གསུམ་ཡང་གཙོ་བོ་དང་ཞལ་ཕྱག་མི་འདྲ་བ་སོགས་ཚུལ་འདི་ལྟ་
བུ་གྲངས་མང་དུ་གསུངས་ཤྀང་གཙོ་བོའི་སྤྲུལ་པ་ཐམས་ཅད་གཙོ་བོ་དང་ཞལ་ཕྱག་འདྲ་དགོས་པ་
ཁས་ལེན་ཆེས་པ་དང༌། བྱེ་བྲག་ཏུ་ཁྲོ་ཆུ་མདུན་བསྐྱེད་ཀྱི་ཞལ་གདམས་སུ། སྡེ་དྲུག་ཞལ་གསུམ་
ཕྱག་དྲུག་ཏུ་བྱས་པ་དེ་ལས་བྱང་ལ་འདོད་དོ་ཞེ་ན། དེར་མེའི་འཁོར་ལོ་རྩིབས་གསུམ་ལ་དུག་
གསུམ་གཤྀན་རྗེ་དང༌། གཞན་ཡང་ཨ་བ་གླང་མགོ་དང༌། གཤིན་རྗེ་ཆོས་རྒྱལ་སོགས་མང་དུ་
གསུངས་པའི་ཚུལ་འདི་ནི་ལས་སྦྱོར་གྱི་མངོན་རྟོགས་ཁོ་ན་ལས། བསྙེན་སྒྲུབ་ཀྱི་མངོན་རྟོགས་མ་
ཡིན་ལ། ཡང་ལས་སྦྱོར་གྱི་མངོན་རྟོགས་བསྙེན་སྒྲུབ་ལ་འགེབས་པ་མི་འཐད་པ་ཅི་ཡིན་ཞེ་
ན། སྤྱིར་བཏང་དུ་མ་བཤད་པ་རྣམས་རིགས་བསྒྲེས་ཏེ་བསྒོམ་ཞིང་སྐབས་དོན་སོ་སོར་བཤད་པ་
297

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རྣམས་སོ་སོར་མ་འདྲེས་པར་བྱ་བ་ནི་རྡོ་རྗེ་ཐེག་པའི་གནད་དམ་པ་ཡིན་ལ། བྱེ་བྲག་ཏུ་གཤིན་རྗེ་
ཁྲོ་ཆུའི་བསྙེན་སྒྲུབ་ལ་སྡེ་དྲུག་ཞལ་གཅིག་ཕྱག་གཉིས་དང༌། ལས་སྦྱོར་ལ་སྡེ་དྲུག་ཞལ་གསུམ་
ཕྱག་དྲུག་དང་ཞལ་གཅིག་ཕྱག་གཉིས་གང་རུང་དང༌། ཟློག་པ་ལ་ཁ་ཐུན་དང་འཆར་ཀ་སོགས་
ལུས་དཀྱིལ་དུ་བསྒོམ་པ་དང༌། སྐབས་དོན་གྱི་དམིགས་བསལ་ཆེས་མང་ཞིང་། དེ་བཞིན་ཏུ་ཚེ་
བདག་གི་སྤྲུལ་པ་གསུམ་ཡང་བསྙེན་སྒྲུབ་ལས་སྦྱོར་སོ་སོར་བསྒོམ་ཚུལ་མི་འདྲ་བ་དུ་མ་
དང་། མགོན་པོ་ཕྱག་བཞི་པའི་བསྙེན་པའི་དུས་ཞལ་གསུམ་འཁོར་ཞལ་དང༌། སྒྲུབ་པ་ལ་
བརྩེགས་ཞལ་གདོང་གས་མ་དང༌། ལས་སྦྱོར་ལ་མགོན་པོ་གདོང་བརྙན་ཅན་སོགས་ཤིན་ཏུ་མང་
བར་གསུངས་པ་ཚུལ་དེ་འདྲ་བ་མཐའ་ཡས་པར་གསུངས་པའི་ཕྱིར། གཞན་ཡང་ཁྲོ་ཆུའྀ་སྨན་
གདོང་རྒྱུད་གསུམ་གསལ་བར་བྱེད་པ་སངས་རྒྱས་ཡེ་ཤེས་ཀྱིས་བཤད་པའི་ཡིག་ཆར་
ཡང་། བསྙེན་སྒྲུབ་ལས་སྦྱོར་ཐམས་ཅད་ལ་སྡེ་དྲུག་ཞལ་གཅིག་ཕྱག་གཉིས་བསྒོམ་པར་བཤད་
པའི་ཚུལ་ལ་སོགས་པ་མཐའ་ཡས་པར་གསུངས་པ་རྣམས་བློ་ལྡན་ལུང་རིགས་མཐོང་བ་རྣམས་
298

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
ཀྱིས་ནི་སུན་འབྱིན་པར་ཅི་ཞིག་ནུས། ཐོས་ཆུང་རྨིག་རྗེས་རྒྱ་མཚོར་རློམ་ཞིང་ལོག་རྟོག་གི་བསྐྱར་
འབྱིན་སྐྱོ་སྔོག་ལྔ་བརྒྱ་བྱེད་པ་རྣམས་ལ་ནི་ཅི་བྱར་ཡོད། གསུམ་པ་གཏན་ཚིག་དགག་པ་
ནི། སྤྱིར་བཏང་དུ་དྲུག་པ་རྡོ་རྗེ་འཆང་ཆེན་པོས་ཕུན་སུམ་ཚོགས་པ་ལྔ་ལྡན་གྱིས་བཤད་པའི་
མཐའ་དྲུག་ཚུལ་བཞི་ལྡན་པའི་སྨན་གདོ